ming030890/wiki-yue-high-quality huggingface dataset:
保安道體育館

保安道體育館，香港室內體育館之一，喺深水埗保安道三百二十五到九號，保安道市政大廈二到三樓，英文叫Po On Road Sports Centre。行政上歸深水埗區。設施有籃球場、排球場、羽毛球場、壁球場、乒乓球檯、活動室、健身室、舞蹈室。
保安道公共圖書館

保安道公共圖書館（英文：Po On Road Public Library）係一間喺香港長沙灣嘅公共圖書館。康樂及文化事務署管理，喺1988年3月29號啟用，喺九龍保安道325至329號保安道市政大廈2樓。
保定

保定（粵音：bou2 ding6）喺中國河北，家下係地級市，叫保定市，1948年建立。
保密

保密（英文：confidentiality）喺法律上係指若干個人同意將某啲資訊唔俾外人知。
保安群組、裝修群組

呢次疫情導致澳門特區政府系9月下旬、10月上旬同10月下旬，開展咗兩次全民核酸檢測計劃、一次重點區域核酸檢測計劃，對裝修、洗衣、保安工種嘅所有員工、尼泊爾籍同越南籍嘅外勞進行重點人群開展高頻次核酸檢測計劃；並開展咗分區防控精準方案，對多個確診者居住地方進行圍封，包括澳門半島沙梨頭麻子街、內港十月初五日街附近、高士德皇宮大廈同金多利花園、祐漢祐漢新村順利樓、黑沙環新美安大廈第一期、錦興大廈同御景灣或周邊嘅住宅大廈，以及路環平民村全村做咗紅碼區或者黃碼區。民防行動中心由9月25號凌晨12點鐘開始到10月15日中午12點鐘，宣佈全澳門進入「即時預防狀態」。截至11月17日，兩個群組全部人好返，呢次疫情總共有13人確診。

保安群組
9月24號凌晨，新增第64例確診個案，係呢次疫情兩個群組嘅感染源頭，患者係31歲男性，土耳其籍澳門居民。患者由土耳其出發經新加坡轉機，佢喺9月18號入境澳門，入境時病毒檢測係陰性，抗體檢測結果符合疫苗接種後表現。入境後送去金皇冠中國大酒店隔離醫學觀察。23號夜晚病毒檢測驗出陽性，CT值顯示病毒量大，提示為新近感染。同日夜晚，新增第65例確診個案，患者係27歲尼泊爾籍男性，任職金皇冠中國大酒店保安，喺第64例確診個案後隨即要求呢間酒店嘅保安、清潔同相關人員進行核酸檢測，結果兩名保安喺病毒檢測呈陽性，被當局列為輸入關聯個案。由於呢三宗案例，澳門特區政府隨即宣佈自9月25號零時起，進入即時預防狀態，同日開始全民檢測。
9月28號，作為醫學觀察酒店用途嘅金皇冠中國大酒店再多三名保安人員確診，為澳門第68例至第70例確診個案。同日夜晚，酒店保安群組再新增一例確診。第71例確診患者係38歲男性，喺金寶來酒店任職外判保安。患者喺2021年4月24號同6月14號已經喺中國大陸接種一劑國藥滅活疫苗同一劑科興滅活疫苗。患者因同第65、66例患者已經被列為共同軌跡人士，所以喺9月25號開始已經喺酒店進行隔離醫學觀察，獨自一人喺房，唔使做嘢同無接觸其他工作人員。佢喺9月22同24號嘅核酸檢測顯示結果係陰性，28號經核酸檢測顯示結果為陽性而確診。患者無任何不適症狀，已經安排到公共衛生臨床中心進一步診治。

裝修群組
10月4號，澳門ー共新增3宗個案。第72宗確診個案患者係46歲男性，佢係裝修工人，住喺珠海斗門，曾經租住澳門英皇酒店、金沙酒店同維多利亞酒店，9月28號同30號核酸檢測顯示結果係陰性，喺10月4號經核酸檢測顯示結果係陽性而確診。患者喺2021年4月17號同6月10號已經喺澳門接種兩劑國藥疫苗。應變協調中心表示，患者無任何不適症狀，已經安排到公共衛生臨床中心進一步診治。原定喺10月4號澳門同珠海之間嘅關口從新開放亦要煞停，同日開始再一次全民檢測，同上一次只係隔一個禮拜。之後，喺同日夜晚再多一人確診武漢肺炎，患者係52歲男士，中國大陸僱員，係第72宗個案46歲裝修工人嘅同事。呢排兩名患者有一齊工作，第73宗個案患者住喺澳門祐漢新邨順利樓。9月26號同30號核酸檢測結果係陰性，患者喺2021年分別喺7月3號同8月3號已經喺澳門接種兩劑國藥疫苗。之後，再喺同日夜晚新增多一宗個案，第74宗個案係一位40歲越南藉工人，曾經同第72宗同第73宗裝修工人一齊做嘢。佢喺9月25號核酸檢測結果為陰性。患者喺2021年9月15號喺澳門接種一劑國藥疫苗，已經安排到路環高頂臨床中心診治。
10月5號，再新增一宗個案，患者係一位42歲越南籍女僱員，係10月4號兩名確診中國大陸藉裝修工人嘅密切接觸者，佢喺10月5號經核酸檢測顯示結果呈陽性而確診。佢已經完成接種兩劑國藥疫苗，無任何不適症狀。另外，澳門行政公職局向公共部門發出指引，為減少疾病擴散嘅風險，免除公共行政工作人員喺今日開始至星期四期間返工，但係同時指出，公共部門嘅領導應該採取適當措施，確保因本身嘅性質而應經常對公眾提供服務嘅正常運作。
之後，協調中心經調查發現喺10月5號記者會入面，第66例嘅隔離酒店保安員同第74例裝修工人喺9月24號曾經乘坐同一班次巴士，兩人喺車廂入面共處14分鐘，由於佢哋企嘅位置接近，又曾經揸過同一扶手，唔排除佢哋受到感染，所以認為「裝修群組」同「保安群組」病毒基因係同一個病毒來源。
應變協調中心喺10月8號深夜發出公佈，澳門新增兩宗確診。當中，第76宗係中國藉外僱員工53歲男士，裝修工人，同第75例患者住喺同一單位；佢喺9月27號、10月5、6同7號嘅核酸檢測結果都係陰性，由於被列為第75宗嘅密切接觸者，所以喺10月4號接受隔離觀察，佢曾經喺5月31號喺澳門接種一劑國藥疫苗。
第77宗係49歲女性，一名越南籍外僱家務助理，係第75宗患者朋友；患者喺9月25號、10月4、5、6同7號嘅核酸檢測結果係陰性，由於被列為第75宗個案嘅密切接觸者，已經喺10月5號接受隔離觀察，10月8號經核酸檢測陽性而確診。患者喺7月1同30號接種咗兩劑國藥疫苗。由於第77宗個案嗰位家務助理住喺御景灣第三座，所以御景灣所有居民即時實施只進不出措施，衛生局將會喺10月9號朝早8點為大廈內居民進行核酸檢測，直至核酸檢測係陰性先畀離開。
保寧

保寧係大遼皇帝耶律賢嘅第一個年號，相當於公元969年到979年，前後總共11年。
保安道市政大廈

保安道市政大廈（英文：Po On Road Municipal Services Building）係香港一棟市政大廈，晌九龍長沙灣保安道325－329號，高4層，晌1988年起好。市政大廈入面有街市、熟食中心、公共圖書館同體育館。
保安道遊樂場

保安道遊樂場，香港公園之一，遊樂場之一，喺長沙灣保安道，喺發祥街同長發街中間，近佛教大雄中學，英文叫Po On Road Playground。行政上歸深水埗區。設施有硬地球場、 籃球場、 排球場、 緩跑徑、健身徑、戶外乒乓球檯，以及七人足球場。
保安道

保安道（英文：Po On Road），係香港九龍長沙灣嘅一條馬路，由營盤街開始，去到永康街。街名本嚟叫寶安道，係嚟自廣東寶安，六七暴動後改名。
伊靈公園站

伊靈公園站（英文：Ealing Common tube station）係英國倫敦地下鐵區域綫同皮卡迪利綫嘅車站，屬第3收費區，喺大倫敦伊靈區。
伊雲奴域絲

安娜伊雲奴域絲（Ana Ivanović，1987年11月6號—）係塞爾維亞嘅職業網球手，試過係WTA Tour嘅世界冠軍。
伊雲奴域

布拉尼斯拉夫 伊雲奴域（Branislav Ivanović，1984年2月22號—）係塞爾維亞足球員，後衞，家陣效力英超車路士，可以出任中堅以及右閘以至防守中場呢啲防守位置。
伊頓公學

伊頓公學（Eton College）係英國一間貴族私立學校，位於柏莎郡伊頓，1440年由英王亨利六世成立。
伊雷娜約里奧居里

伊雷娜約里奧居里（Irène Joliot-Curie，1897年9月12號—1956年3月17號），係法國原子物理學家，居里夫人大女，亦係1935年諾貝爾化學獎得主。
Villegailhenc

Villegailhenc係法國嘅一個市鎮，位置喺奧德。
Villegenon

Villegenon係法國嘅一個市鎮，位置喺些爾。
Villegly

Villegly係法國嘅一個市鎮，位置喺奧德。
Villefranche-sur-Mer

Villefranche-sur-Mer係法國嘅一個市鎮，位置喺濱海阿爾卑斯。
丹尼路斯

丹尼路斯（粵拼：daan1 nei4 lou6 si1，英文：Danny Rose，1990年7月2號—）係英國一個掛咗靴嘅男職業足球員，嚟自唐卡士打，踢後衛，喺2006年正式出道。

葳蕤史
呢節要加長。
丹尼積及斯

丹尼積及斯（英文：Danny Jacobs，1968年7月7號—）係美國男演員同配音員，1999年出道，2011年同2015年攞過兩次配音嘅日間艾美獎。
丹尼高化

丹尼高化（英文：Danny Glover，1946年7月22號—）係美國一個男演員、電影導演、製片人、配音員、歌手、電視演員、電影演員、執行監製，佢喺1967年出道。
丹尼爾艾加

丹尼爾 艾加（Daniel Munthe Agger，1984年12月12號—）係丹麥足球員，打後衛，而家效力英超球會利物浦。佢12歲嗰陣加入邦比青年軍，2004年加入隊中，2006年轉會到利物浦。
丹尼狄維圖

丹尼狄維圖（英文：Danny DeVito，1943年11月13號—）係美國一個男笑星、電視演員、電影演員、電影導演、製片人同配音員，1970年出道。
丹尼真禾特

丹尼真禾特（英文：Danny Drinkwater，1990年3月5號—）係英國嘅前男足球員，身高177厘米，重80.5千克，踢中場，2009年出道，2023年10月尾掛靴。

葳蕤史
呢節要加長。
丹尼禾特

丹尼禾特（英文：Danny Ward，1993年6月22號—）係威爾斯男足球員，身高191厘米，重88千克，踢門將，2015年3月21號出道。

葳蕤史
呢節要加長。
元音變換

元音變換（粵拼：jyun4 jam1 bin3 wun6；英文：Apophony）係指一隻字詞嘅元音起交替，而呢種變化係表示緊一啲文法資訊嘅。例如廿一世紀初英文動詞 sing（唱歌噉解）噉，如果隻字詞要做詞形變化變做過去式（表達文法資訊），就要變成 sang（元音變咗）。

語言比較
元音變換呢種現象喺日耳曼語言（成員有英文同德文等）當中好常見。
元龍街

元龍街（英文：Yuen Lung Street）係香港元朗區元朗市中心一條街道，呈東西走向，由鳳群街同鳳攸東街交界，去到元政路，長250米。
兄弟

兄弟，倫理關係之一，講兩個或多個男，一家之中，有同一個亞爸或者亞媽，長為兄，幼為弟。兄一般叫亞哥，弟一般叫細佬。若果男女都計，叫兄弟姊妹。只有女就叫姊妹。另女長男幼為姊弟、男長女幼為兄妹。
大家族中，同姓氏同輩份嘅男，都可以兄弟。
兄弟可以結拜出來，結拜兄弟亦叫兄弟。就算唔結拜，年紀近而交情深而嘅人，有時會用兄弟相稱，以示親密。

文
英文寫做brother。
舊時音譯英文brother叫「市罅打」。
香港有啲討論區，用英文brother音譯，討論者以巴打相稱。
元音大推移

元音大推移（粵拼：jyun4 jam1 daai6 teoi1 ji4；英文：Great Vowel Shift）係中世紀後英文起嘅一場元音變化，始於大約 15 世紀。當時嘅英文元音起咗大變化，令到成個英文好多嘅字詞都慢慢改咗讀音。喺書寫方面，英格蘭人同時亦開始將英文嘅大階同細階定返好啲規則，逐漸噉穩定咗落嚟。
元首

元首係一國政治上嘅最高領袖，係全國統治最終負責人。響唔同體制之下，有唔同名。一般來講，元首擁有一些特別嘅權力去管治。有啲體制之下，元首係象徵意義居多，佢哋通常都係授權畀代理人去管治，只有特別場合先會用佢嘅權力。而另一啲，就直接用權力管治。
呢篇元首係政治類嘅楔位文章，未完成；麻煩你幫手加下料，充實佢。
元音弱化

元音弱化（粵音：jyun4 jam1 joek6 faa3；vowel reduction）指一個人講嘢嗰時將冇咁重嗰啲音節嘅元音「弱化」，吓元音變到冇咁明顯。
元類別

元類別，電腦程式用字，物件導向之中，以物件來描述類別嘅行為。唔係隻隻物件導向程式語言都有，就算有都好，各自對元類別有唔同睇法。由於電腦程式日新月異，時常用返同一個名，元類別內容亦可能唔係嗰樣嘢，可謂名同實異。有啲程式語言，甚至可控制類別嘅行為，例如控制類別如何生出物件。有啲甚至可以運行途中，改變類別行為。有啲就好單純，只查返物件或類別名稱之類。
由於實踐方法千差百異，唔係隻隻程式語言都咁叫元類別。好多會用元物件來叫。而實踐形式，就叫元物件協定。

文
繙自英文metaclass，習慣上元類別或者元類，但meta並無元嘅意思。佢本意為類別之上嘅嘢。

史
類別初見於Simula，之後Smalltalk再現，依個版本稱為Smalltalk-76。類別好似個模咁，生出物件，或者叫實例。由於類別好似特別，就諗出類別都可以好似物件咁控制，就構思出元類別。
Smalltalk-80為早期有元類別。之後有Lisp加入物件嘅諗法，LOOPS就有元類別，或叫元物件。LOOPS後繼者有Flavors、CommonLoops，到後來者CLOS。SmallTalk-80嘅概念，又有唔少程式語言承繼咗，當中含元類別。Objective-C師承SmallTalk-80，固然就有。Perl、Python、Ruby等都承繼前人。有啲後來亦加入元類別，好似 C++咁，C++23就將會加。

爭執
如何為之元類別，並無一貫定義。至可行就參照始祖Smalltalk，睇佢結構同功能，有幾多相似。同名實異為後來者帶來爭執。就好似Java有元類別之名Metaclass。然而佢同Smalltak比，就差天共地，結構同功能都大為相異。故此並唔當Java有元類別。
下

下就係底，同上相反，即係向地嗰邊。

唐字
甲骨文下字係一個向下開口弧，下面加一畫畀示響佢下便。殷人下字亦可以表示地祉百神。

部首
《說文解字》歸佢入上部。《康熙字典》就歸佢入一部。

音
胡雅切，上，馬韻，匣。魚部。
降下嘅意思，讀胡駕切，去，禡韻，匣。魚部。
下加利福尼亞州

下加利福尼亞州（西班牙文：Baja California）係墨西哥嘅一個州，喺國土西北部，首府墨西加利。
下加利福尼亞州東面係加利福尼亞灣，對岸係芝華華州，南面係南下加利福尼亞州，西面太平洋，而北面同美國加利福尼亞州接壤。下加利福尼亞州同南下加利福尼亞州係一個半島，北面連接北美洲大陸。
下九流

下九流係舊時唔光彩職業，地位低下，流落江湖，總共有九個，有時叫九流。佢哋成為小說題材。邊種先叫下九流，各有各講，有時生出上九流，甚至中九流襯托。
舊時明確記錄有羅存德英華字典，醫卜星相優娼皂隸丐，優指做戲，皂指行刑者，隸指低級吏。
片岡巖寫臺灣風俗誌，又有另一種講法。下九流，一娼女，二優，三巫者，四樂人，五牽豬哥，六剃頭，七僕婢，八拿龍，九土工。同類重有，有扛轎，有修腳，有獄卒，有隸卒，有樂戶。書中另講上九流，同士農工商同等，一師爺，二醫生，三畫工，四地理師，五卜卦，六相命，七和尚，八道士，九琴師。
下一戰歌手

下一戰歌手係中國大陸湖南衛視同芒果TV喺2024年第三季度播出嘅週五黃金檔音樂類真人秀節目，接檔節目《樂在其中》。呢個節目延續《歌手2024》「直播真唱不修音」嘅標準，由24位「新聲歌手」展開幾輪直播競演，同「標杆歌手」對標開唱，最終優勝者將獲得《歌手2025》嘅首發資格。
下亞厘畢道

下亞厘畢道（英文：Lower Albert Road）係香港中環一條馬路，由己連拿利、雲咸街同德己立街交界開始，去到紅棉路。街名係嚟自維多利亞女皇老公亞厘畢親王。
卡爾·齊士

卡爾·齊士（德文：Carl Zeiss；普譯：卡爾·蔡司；1816年9月11號—1888年12月3號）係一位德國光學儀器師傅及企業家，卡爾·蔡司公司嘅主要創辦人。卡爾·齊士本人亦都對透鏡製造作出徂重大貢獻，為現代透鏡工業奠定徂基礎。
卡爾五世

卡爾五世（德文：Karl V，1500年2月24號—1558年9月21號）係神聖羅馬帝國皇帝（兼德意志、意大利國王），1519年到1556年在位。佢係奧地利大公卡爾一世（德文：Karl I，1519年到1521年在位）、西班牙國王卡洛斯一世（西班牙文：Carlos I，1516年到1556年在位）同尼德蘭領主（1506年到1555年在位）。
前鎮區

前鎮區（粵拼：cin4 zan3 keoi1）係台灣高雄市嘅一個市轄區。
前門大街

前門大街（粵拼：cin4 mun4 daai6 gaai1；簡化字：前门大街；普通話讀音：qiánméndàjīe）係中國北京嘅東西走向主幹道同南北走向馬路，喺西城區同東城區。其中：
東西走向：西邊從宣武門東大街同南新華街嘅交界開始，一直去到祈年大街同崇文門內大街、臺基廠大街嘅交界。
南北走向：南邊從天橋南大街同永安路、天壇路嘅交界開始，一直去到珠市口西、東大街嘅交界。

敘述
馬路分開咗東西走向同冇方向兩條。條路唔畀大貨車出入，亦唔畀除客運巴士同特種車、政府部門車、軍牌車之外啲車喺路邊停車。
東西走向：全長2.9km，闊48米，雙向8車道。
南北走向：全長520m，闊18米，雙向3車道。
另外，凡係兩會、人大會議、中國國慶、國家級大型特別會議或活動期間，條路亦採取封路措施。到時唔畀除軍牌車或差佬車、坦克、使館車、政府車及消防車、白車之外嘅車駛入。

前門大街嘅三條道路，起點到終點
前門西大街：從宣武門東大街同南新華街嘅交界開始，一直向東去到天安門廣場西側路同煤市街嘅交界。
前門東大街：從天安門廣場西側路同煤市街嘅交界開始，一直向東去到祈年大街同崇文門內大街、臺基廠大街嘅交界。
前門大街：從天橋南大街同永安路、天壇路嘅交界開始，一直去到珠市口西、東大街嘅交界。

特色
前門大街同長安街一樣，都係中華人民共和國政府部門嘅聚集地，不過規模冇長安街咁犀利，行喺呢條路周邊上啲車基本冇任何車身商業廣告出現。另外，喺正陽門到珠市口附近亦有條商業步行街響度。
前門有軌電車

（簡化字：前门有轨电车），又嗌叮叮車，北京街坊嗌佢做鐺鐺車（簡化字：铛铛车），係中國北京一觀光有軌電車，2009年1月1號起好兼通車，喺西城區同東城區交界嘅前門步行街入面。
佢個樣回顧咗北京喺1914～1957年搞有軌電車啲嘢。南邊從珠市口西、東大街交界開始，一直向北去到前門西、東大街嘅交界。而存車綫喺步行街北邊嘅正陽門箭樓對面附近。全長845m。

票價同開放時間
開放時間
每日09:00～21:00
飛
全票￥20
半票￥10：學生（要有學生證）／＞65歲嘅老坑（要有中國大陸嘅老人證）
免票：身高＜1.2m嘅細路（必須有成年人陪同）／殘疾人（要有殘疾證）／離休幹部（要有離休證件）／軍人（要有軍官證，限8月1號當日。）／烈士家屬（要有中華人民共和國嘅烈士勛章，限8月1號當日。）／＞65歲嘅老坑（要有中國大陸嘅老人證，限農曆九月初九當日。）
前門站

前門站（粵拼：cin4 mun4 zaam6；簡化字：前门站）係北京地鐵2號綫同8號綫嘅車站，喺東城區前門大街嘅正陽門樓下邊。兩邊嘅站廳同月台開放時間都唔同，其中2號綫喺1969年10月1號營運，而8號綫喺2021年12月31號營運。
車站開通初期並唔係對外開放，到1971年1月15號先至改為對外開放，但嗰時要有介紹信先至有得入站坐車，制度直到1972年先至取消。期間一直係1號綫嘅車站，1987年12月28號因1號綫一分為二，路線所屬車站亦拆解兼摱到2號綫入面。期間一直係2號綫嘅中途站，重喺2021年10月8號到2021年12月4號試過封站。2021年12月31號因8號綫淨低部份都開埋而變成轉車站。
另外，若果呢個站周邊嘅天安門廣場有大型活動時，地鐵方面會封站，到時列車會飛站，一般市民亦唔畀喺呢個站出入。
前門東路

前門東路（粵拼：cin4 mun4 dung1 lou6；簡化字：前门东路；普通話讀音：qiánméndōnglù）係中國北京嘅南北走向馬路，喺東城區。南邊從珠市口東大街開始，一直去到北邊嘅前門東大街同天安門廣場東側路嘅交界。

敘述
全長946m，闊18米，3車道，凈畀南向北單行，其中最西邊嘅車道限客運巴士出入。
前門步行街

（簡化字：前门步行街）係中國北京一步行街，喺西城區同東城區嘅交界，南邊從天橋南大街同永安路、天壇路嘅交界開始，一直向北去到正陽門箭樓嗰邊。全長1.6km，闊20m。尤其喺珠市口到正陽門範圍，條步行街喺全球各地都非常之出名。
條街喺大清到民國期間嗌過正陽門大街，1965年先至改名做前門大街，2008年改造成步行街兼多咗個前門步行街個名。入面嘅舊式有軌電車喺2009年先至搞返出嚟。
加州大地震

《加州大地震》（San Andreas）係套美國嘅災難片同動作電影，喺2015年5月29號上畫。片長114 分鐘，票房有473,990,832 美金。
加密貨幣金融卡

加密貨幣金融卡係指一啲由加密電子貨幣交易所推出嘅金融卡，用嗰陣會喺用戶嘅加密貨幣錢包入面扣數。有啲卡亦容許用戶喺自己嘅加密貨幣錢包入面直接提取現鈔，或者提供唔同形式嘅回贈優惠。不過，由於唔同國家對加密貨幣嘅法規限制，呢啲卡暫時唔算十分普遍。
加寧街

加寧街（英文：Cleveland Street）係香港銅鑼灣一條馬路，由告士打道開始，去到京士頓街。
加密貨幣交易所

加密貨幣交易所係一種業務，俾客戶可以用加密貨幣嚟同其他資產做交易，例如傳統嘅法定貨幣或者其他加密貨幣。加密貨幣交易所可以係市場莊家，靠買賣價差賺返啲交易佣金；又或者可以係純粹收佣嘅配對平台。
加山傳播

加山傳播（英文：DB Channel）係一個香港網上媒體，由馮達浚同胡戩喺香港逃犯條例爭議期間創辦。

背景
喺香港01專訪到，創辦人馮達浚同胡戩兩個人講到自己喺拔萃男書院畢業。而學校就喺九龍加多利山，所以取「加山」起名。而加山傳播據唔少記者都係拔萃男書院嘅舊生。

政治立場
加山傳播一般被當做親民主派或本土派嘅媒體，對香港逃犯條例爭議，香港國安法爭議，香港警察執法爭議等議題，都有深入報導，並多次對抗爭陣營人士做專訪。
加富爾

加富爾（Camillo Benso Conte di Cavour；1810年8月10號—1861年6月6號）係意大利政治人，意大利統一推動者，1861年做咗意大利王國頭一任總理。
久視

久視係武周皇帝武則天嘅年號，相當於公元700年到701年，前後總共2年。
久邇宮

久邇宮（日文：くにのみや ）係日本舊時一個宮家，由邦家親王第四個仔朝彥親王響1875年創立。1947年，響駐日盟軍總司令下令底下，久邇宮最後一代當主朝融王皇籍脫離，降做平民。
久石讓

久石讓（日文：久石 譲／ひさいし じょう Hisaishi Jō，1950年12月6號—）係日本出名男作曲家、指揮家、鋼琴家，原名藤澤守（日文：藤澤 守／ふじさわ まもる Fujisawa Mamoru），喺長野縣中野市出世。
佢經常為宮崎駿、北野武、大林宣彥等等嘅電影作主題曲。
久米島機場

久米島機場（粵音：gau2 mai5 dou2 gei1 coeng4）係喺沖繩琉球群島嘅一個機場，喺1965年嗰陣起好兼且開放畀人用嚟搭飛機。
久藤清一

久藤清一（1974年6月21號—）係日本足球員，司職中場，效力過磐田山葉，福岡黃蜂，及大阪櫻花。
久米

久米（粵音：gau2 mai5；日文：久米（くめ kume）），係日本常用名，可以寫成合字粂。佢可以係：
久米郡，岡山縣一郡。
久米町，久米郡轄嘅同名町。
日本舊時令制國嘅轄郡，有兩處。
久米郡 (伯耆國)
久米郡 (伊予國)
久米村，好多處。
久米站，愛媛縣松山市伊予鐵道橫河原綫嘅站
久米島，沖繩縣沖繩群島嘅一粒島。
久米寺，奈良縣橿原市真言宗御室派佛寺。
久米仙人久米寺開祖嘅傳說人物。
久米川，日本河川、地名、日本姓，亦可以係流過崎玉縣同東京都嘅柳瀨川嘅遞個名。
日本姓，比如久米宏、久米正雄。
久米島

久米島。右側係終端海灘
久米島（粵音：gau2 mai5 dou2；日文：久米島，平假名：くめじま，平民式羅馬字：Kume-jima；琉球文：久米，琉球字頭：クミ，琉球羅馬字：Kumi）係日本沖繩縣島尻郡久米島町轄下嘅島，古稱姑米山、古米山。面積59.11km²，人口8713人（2010年）。
久米島係沖繩縣內嘅第五大島，次於沖繩島、西表島、石垣島、宮古島，係有名嘅潛水地。久米島係個火山島，島上多山，最高峰宇江城嶽（海拔310.4米）有特有嘅瀕危物種喜久里澤蛇，1998年呢道起咗「宇江城嶽喜久里澤蛇生息地保護區」，喺2008年10月30號「久米島溪流·濕地」登記喺濕地公約。
1977年2月17號呢度錄得沖繩地方唯一正式嘅落雪紀錄。
久米島町

久米島町（日文：久米島町／くめじまちょう Kumejima chō */?，琉球文：久米島／クミジマ Kumizima）係日本沖繩縣島尻郡嘅一個町。
久遠郡

久遠郡係日本北海道檜山支廳嘅一個自治郡，轄下有1町。
瀨棚町
句子提取

句子提取（英文：Sentence extraction）係自然語言處理一環，係對文件做自動總結嗰陣用嘅一種技術，用統計啟發法搵出文件最緊要嘅句子。
句

句（粵拼：geoi3），或者叫句子、語句，喺語言學入面係指一串根據文法連接起嚟，而且能夠表示一組完整意思嘅字詞。喺唔同嘅語言入面，「句」呢個概念嘅定義可以好唔同。絕大部份情況下，一個句子一定要有主語（除非係命令句），動詞或者謂語，但係亦都有啲語言允許冇主語或者唔一定要有主語都屬於句子。

按照功能分類
子句可以按功能嚟分類。

陳述句
陳述句係用嚟說明事實嘅。
喺粵語當中，呢種語句通常會係主語-動詞-賓語噉嘅樣，亦可以有主語-將-賓語-動詞噉嘅樣，例句：

祈使句
内文：祈使句
祈使句係用嚟要求對方做嘢嘅。
喺粵語當中，呢種語句可以有好多款，例如係動詞-賓語（VO）噉款，有陣時亦可以係動詞-賓語-主語（VOS）噉款，主語通常暗示咗係聽嘢嗰個人，例句：
喺粵語裏便，祈使句可以配好多句尾助詞，例如啦被指可以令句嘢「軟化」冇咁似強硬嘅命令，而人稱代詞佢擺喺尾嘅話就被指可以強調做嗰個人嘅決心，例句：
啦：「買菠蘿包啦。」
啦：「快啲收衫啦。」
佢：「買晒啲菠蘿包佢！」
佢：「快啲收晒啲衫佢！」

疑問句
内文：疑問句
疑問句顧名思義係用嚟提問嘅。
粵語疑問句可以有好多個款：如果講嘢嘅人想知某樣嘢係咪成立，可以用 X-唔-X 噉嘅結構（正反問句），由幾個當中揀一個嘅問句（選擇問句）可以用定係、抑或又或者係邊-量詞（邊個、邊度）嘅結構，而比較開放嘅問句就好多時會用點-X（點解、點樣）嘅結構... 等等。
點解問句：「你點解冇買菠蘿包？」

書寫規範
喺書寫上，句尾一般都要有句號、問號或者感嘆號。
喺好多用拉丁字母書寫嘅語言入面，一個句子嘅第一個字母一定要大寫，但係亦都有例外，例如邏輯語啲句嘅第一個字母唔一定要大寫。

第個意思
個「句」字都可以係量詞，好似「一句話」或者「一句歌詞」噉。

相關嘅文
句法，專門研究句子嘅語言學領域。
子句
基本語序
句尾助詞
句容

句容係中國江蘇鎮江一個縣級市，總面積1387平方公里，人口58萬。
句尾助詞

喺語言文法上，句尾助詞（粵拼：geoi3 mei5 zo6 ci4），又叫句末助詞，係指一啲擺喺句子最尾嘅細詞位——簡化噉講，詞位係指有某啲意思嘅字詞。句尾助詞唔會用嚟指任何嘢，但可能會表示句嘢嘅語域或者語用意思。好似粵語等東亞嘅語言，不溜都出晒名多句尾助詞。例如粵語入面嘅啩呢隻字，專門用嚟表示「我唔肯定」噉嘅意思，睇以下嘅句子——
「阿明做緊乜？」「佢打緊機。」
「阿明做緊乜？」「佢打緊機啩。」
喺例子 2 當中，答嘅人唔肯定阿明係咪真係打緊機。

粵語例子
睇埋：語氣助詞 § 粵語嘅語氣詞同形態素變調
廿一世紀初嘅粵語有豐富嘅句尾助詞。
呢個表唔完整，歡迎加料。
喺粵語入面，啲人可以將多過一隻句尾助詞串埋一齊噉用，而一般嚟講，嘅會擺喺串嘢最前，而啲問句用嘅助詞（咩、呢、嗎）會擺串嘢最尾。
句扶

句扶（注意句讀勾，粵拼：ngau1 fu4；？—？），字孝興（haau3 hing1），巴西漢昌人（而家四川巴中），係三國時蜀漢嘅將領。
句扶同王平係同郡鄉里，佢爲人忠誠勇武、寬宏仁厚，有幾多戰功，攞到嘅功名爵位僅次於王平，做官做到左將軍，封得嘅爵位係宕渠侯，同王平並稱。喺日後張翼、廖化一齊做大將軍時，時人話：「前有王、句，後有張、廖」，話佢哋四個可以並列。
古龍水

古龍水（法文：Eau de Cologne，舊謂告郎水）係一種有2-3%精油嘅淡香水，最先響1709年由意大利人法麗娜（Giovanni Maria Farina）響德國古龍推出。
劉炳章

劉炳章，GBS，SBS，JP（英文：Kaizer Lau Ping-cheung，1951年10月3號—）係香港工料測量師同親中派政治人物。

選舉經歷
喺2021年9月，佢成為香港特别行政區選舉委員會委員(港區全國政協委員)。
2022年，佢喺李家超無提政綱嘅情況下，有份提名李家超參與2022年香港行政長官選舉。
劉燊濤

劉燊濤（英文：Gary Lau），香港建制陣營（工商界親中陣營）政治人、工業界人士（飛騰錶業執行董事），「彪形」系馬主劉展灝嘅大仔，細佬係劉燊霆。

選舉經歷
喺2021年9月，佢當選成為香港特别行政區選舉委員會工業界(第一)委員。之後佢喺李家超無提政綱嘅情況下，有份提名李家超參與2022年香港行政長官選舉。
劉炫豆

劉炫豆（1988年2月29號—；本名劉充）係遼寧朝陽人，中國音樂製作人、作曲家、青春繁花音樂創始人。佢喺中國音樂學院畢業。

經歷
2019年，為古裝劇《知否知否應是綠肥紅瘦》主題曲《知否知否》同插曲《只問你肯不肯》、《當歌》、《換》作曲、編曲。而《知否知否》攞到2019TMEA騰訊音樂娛樂盛典年度十大金曲獎同2019全球華人歌曲排行榜年度典禮最受歡迎影視金曲。
劉焯榮

劉焯榮係香港親中派政治人物。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會鄉議局委員。之後，佢有份提名林鄭月娥參與2017年香港行政長官選舉。
劉焯霖

劉焯霖（粵拼：lau4 coek3 lam4；1929年8月20號—2016年6月14號）係原中山一院神經科嘅主任醫師，亦係中國大陸研究神經遺傳病嘅奠基人之一，廣東江門台山人。1954年開始從事工作，期間做過中華醫學會醫學遺傳學會神經病學組組長、屬下廣東分會神經病學會副主任委員同醫學遺傳學會常務委員，中國遺傳學會廣東分會理事、《中華神經精神病》雜誌編輯委員及《國外醫學》特約編輯等職位。由於佢醫帕金遜症方面好有成就，所以有「帕金遜鬥士」之稱。
2016年6月14號，佢喺廣州地區因病冇得醫死咗，終年86歲。
劉燕妮

劉燕妮（Rika Lau，1991年10月27號—），係香港電影演員。佢喺廣東惠東出世，香港成長，入娛樂圈前做過空姐，佢曾經參加過2013年度香港小姐競選，當時綽號叫「嫩版徐若瑄」，但之後用私人理由退選。佢做過星淘娛樂旗下藝人，主力拍電影。2016年4月，劉燕妮參加咗viuTV真人騷節目《G-1格鬥會》做打女，但無幾耐就宣佈退出娛樂圈。
劉炳

劉炳（143年—145年2月15號），係東漢第九位皇帝，144年到145年在位，跟諡號叫漢沖帝。
佢係漢順帝個仔。144年漢順帝過身，劉炳繼位，由順帝皇后梁太后臨朝。145年劉炳過身，由劉纘繼位，就係漢質帝。
保險

保險（粵音：bou2 him2；英文：insurance，又叫燕梳）係投保人通過繳交保費，將風險轉移到承保人或保險公司嘅方式。保險公司會對風險招致嘅損失作出金錢賠償。

保險原理
保險嘅作用係管理風險。當你投保之後，等於將部分財務風險轉移畀保險公司。保險公司將同類風險嘅投保人嘅少額保費集埋一齊，利用佢去賠俾面對損失嘅投保人。如果冇投保，當事人就需要自行承擔財務風險。喺財務計劃之中加入保險安排，對於保障自己、家人同個人資產，以至防範各種風險都非常重要。
購買保險之後，就會成為投保人，亦可能係受保人。要向保險公司畀一筆叫做「保費」嘅錢，作為要求保險公司幫你承擔風險嘅代價。若果遇到屬於承包範圍嘅事故，就可以提出索償。

香港
個人保險
人壽保險：受保人死咗之後提供一次性或定期賠償，以照應屋企人嘅財務需要。
醫療保險：受保人需要醫療服務嘅時候，賠償全部或部分醫療費用。
危疾保險：受保人確診患上保單承保嘅危疾嘅時候，提供一次性賠償。
意外保險：受保人因為受保事故而死亡、受傷或傷殘嘅情況下提供賠償，同埋喺受保人受傷後之賠償佢嘅醫療費用。
家居保險：呢類保險通常同家居財物保險同其他保險相結合。當受保人屋企嘅財物受損壞嘅時候，家居財物保險將會提供賠償。
汽車保險：唔同類型嘅汽車保險可以為汽車同第三者損失或損害提供保障。根據香港法例規定，車主一定要買第三者傷亡責任保險。
旅遊保險：喺出外旅遊嘅時候，旅遊保單將就受保事故為受保人同佢嘅個人財物提供保障。
商業保險
商用汽車保險：商用車輛車主一定要買法定保險，適用於貨車、貨櫃車、旅遊車、的士同小巴等，以保障車主同駕駛人士由於疏忽而導致他人受傷嘅法律責任。
勞工保險：根據《僱員補償條例》第40條，所有僱主一定要有僱員補償保險，以承擔僱主喺條例同普通法方嘅的法律責任，否則唔可以僱用僱員從事任何工作，無論僱員嘅合約期或工作時數長短、全職或兼職。
公眾責任保險：主要係保障受保人因為業務、舉辦活動或日常生活中對社會公眾利益造成損害應承擔嘅法律賠償責任。例如對住宅樓宇、游泳池、健身室、學校、教堂、醫院等各種固定場所同規定區域範圍內嘅公眾責任，亦可以為單一事件例如演唱會、宣傳會、展覽會、運動比賽等。
建設同物件保險：保障物業嘅財產同存貨，例如因為火燭、水浸、爆炸、盜竊等導致嘅損失。
保險投訴局

保險投訴局（英文：Insurance Complaints Bureau，縮寫：ICB；簡稱投訴局）係香港獨立嘅法定機構，喺2018年1月16號成立，取代保險索償投訴局，專責處理同保險有關嘅調解糾紛，致力協助解決個人保單合約引起嘅所有糾紛。

簡介
保險投訴局係香港保險業界成立嘅獨立、不偏不倚機構，為消費者提供方便、快捷同易於使用嘅一站式服務平台，以處理所有涉及金錢性質嘅保險糾紛。除咗透過現有嘅裁決方式處理涉及索償嘅投訴之外，投訴局將加入調解機制，處理與索償無關嘅保險糾紛。

宗旨
接受個人保單引起嘅投訴，並透過作出賠償或其他可行方法，達至滿意、和解、平息糾紛或撤回投訴。
諮詢認為合適人士嘅意見，包括：法律顧問、各界專業人士、裁判官、調解員同仲裁人。
訂定並執行規則、致力鞏固投訴局公正、處事恰當同提供專業服務嘅形象。

職權範圍
投訴同索償有關。
索償金額唔可以超過港幣100萬。
涉案保險公司屬於投訴局會員。
涉案保單屬於個人保險類別。
投訴人係保單持有人／受益人／合法索償人。
涉案保險公司已經對索償申請作出最終賠償決定。
投訴人必須喺接獲保險公司最終賠償決定嘅六個月之內向投訴局作出書面投訴。
索償糾紛並唔係涉及工業、商業或第三者保險。
索償案件並唔係正在進行法律程序或仲裁。

投訴方法
投訴局只接受書面投訴，投訴人必須以書面詳述投訴內容，承保商名，保單編號同索償數額，連同已經簽名嘅授權書同埋以下文件嘅副本，以郵寄、傳真或電郵方式交去投訴局，每宗投訴個案嘅平均處理時間大概四至六個月。
全份保單同保單申請表格；
索償表格；
醫療報告／檢驗報告／報價表或維修收據／肇事警方報告；
保險公司書面作出最後判決嘅文件。
保連達

保連達（葡文：Pauleta，1973年4月28號—）係一個葡萄牙嘅男足球員。

葳蕤史
呢節要加長。
佢曾經攞過或者提名過下面呢啲獎：
冠軍
西班牙甲組足球聯賽 （拉科魯尼亞 1999-2000球季）
法國聯賽盃 （波爾多 2002年）
法國盃 （巴黎聖日爾門　2004年、2006年）
法甲最佳射手 2001-02球季、2005-06球季、2006-07球季
殿軍
2006年世界盃 2006年
保險業監理處

保險業監理處，係前香港政府部門，原屬財經事務及庫務局旗下，負責規管香港嘅保險行業。2017年6月26號開始，保險業監理處畀法定機構保險業監管局取代而解散。
保險界功能界別

保險界功能界別係香港立法會一個功能界別，選民嚟自保險公司。
九龍坡

九龍坡（粵拼：gau2 lung4 bo1）係中華人民共和國重慶市嘅一個市轄區，喺主城區西南部。
九龍坳

九龍坳（Kowloon Pass或Kau Lung Pass）係香港煙墩山同獅子山之間嘅山坳。九龍拗響正新九龍同新界，南面由九龍塘上去，過咗山拗就係沙田徑口嗰邊。
九龍坑

九龍坑（Kau Lung Hang），香港一地，屬大埔區，喺大窩之東，介乎和合石同大埔之間。有村兩條，九龍坑老圍，同埋九龍坑新圍，東面係九龍坑山，南面有大窩村。西過火車路，有南華莆，亦可以去泰亨。
九廣鐵路同粉嶺公路，雖則經過九龍坑，然而無路出入口同車站。搭車靠大窩東支路同橋頭路，亦可以踩單車去粉嶺、康樂園等地。上九龍坑山要靠九龍坑山路，路口喺村口。

水
九龍坑山有涌流過九龍坑，坑即係涌。水最終出深圳河入后海灣。有尼龍壩閘水落隧道，水入船灣淡水湖。
九龍城公共圖書館

九龍城公共圖書館（英文：Kowloon City Public Library）係香港一間公共圖書館，喺九龍城衙前圍道100號九龍城市政大廈三樓。
九龍四山

九龍四山，或者叫做四山，係指香港九龍東部四座以前用作石礦場嘅山丘同埋附屬鄉村，包括有牛頭角、茜草灣、茶果嶺同鯉魚門。

歷史
香港開埠初期，市區發展得好快，需要大量建築石材。刻苦耐勞嘅客家人，把握機會從中國大陸來香港以人手開採花崗岩，又叫做「打石」，石礦場係「石堂」。
「四山」原本講嘅係四座打石嘅山丘，後來政府建立咗登記制度，將附近聚居嘅零散村落分成為而家嘅四條鄉村。
九龍四山就係其中之一，「四山公所」設喺茶果嶺，畀村民商討採石事項同開辦義學。
沙田私塾老師所整嘅瀝源九約竹枝詞中，就有一句描述四山：「……清遊忽到蘇茅坪，瞥見牛頭角又生。茜草灣前多石匠，仙歌嘹亮一聲聲……」。
四山嘅石材除咗用喺本地之外，重遠銷去到廣州，用來起石室聖心大教堂。當時啲人用木帆船將石材運去廣州，再用人工打鑿、吊裝、粘合。
喺新九龍同原九龍融合之前，九龍四山就係九龍十三鄉其中四個鄉村。之後隨住城市發展，九龍唔少鄉村都被迫遷拆，現時只係淨返牛池灣、茶果嶺同鯉魚門仍然係鄉村。
九龍城

九龍城咁有名，係因為有好多美食，尤其係泰國菜式，同埋港式菜館。
九龍城（Kowloon City或者Kau Lung Shing）係香港一地，亦係一墟，喺新九龍，今係九龍市區內。佢西北係九龍寨城，西係衙前塱，西南係珓杯石，北係衙前圍。
舊時東南係九龍灣，有龍津碼頭出海。由香港政府開拓九龍城，墟市村落拆咗，改成市區，另有部份，再喺香港日治時期，拆區擴建啟德機場。
今日九龍城，市區同衙前塱連成一片，成爲九龍城市區。市區南北約莫賈炳達道同太子道之間，西邊到聯合道，成一梯形。另加北面賈炳達道公園及九龍寨城公園，界至東頭村道。
行政上歸九龍城區。

歷史
九龍城一帶響九龍灣邊，原本係曬鹽之地，大宋時期已經叫官富場，有官兵駐守。
南宋最後嘅皇帝宋帝昰同埋宋帝昺，都喺九龍城避過難。家下宋皇臺，露明道上帝古廟遺址都同呢段歷史有關。
響英國一八四二年正式得到香港島之後，大清即刻加強九龍防衞，就響家下九龍城個地方，起咗個九龍寨城。個寨城響衙前塱北面，衙前圍西南，侯王廟東南，珓杯石北面。個城係大清駐官九龍之地。寨城東南有龍津碼頭，所以個城到碼頭之間就變咗個市，好多人聚居，是爲九龍城。 九龍城呢度，以大街爲主要街道，店舖林立。
後尾英國一八九八年租咗新界，按約，大清官員可駐留九龍寨城，自由出入。一八九九年四月十六號，香港總督卜力喺九龍城外升旗接收儀式。另大埔亦有升旗儀式。接收前後期間，新界以屏山爲首嘅村民反抗，成新界六日戰。香港官員懷疑新安縣官搞事，就順手趕走埋城官。香港政府喺碼頭附近立九龍城差館。亦開條西貢道入西貢。
九龍城以東，何啟同區德，填九龍灣，建啟德濱。後尾大部份轉做啟德機場，而近九龍城濱邊，爲三角地，卽啟德道、三德路、西貢道之間，成爲市區。而啟德道對出，係舊有嘅龍津碼頭。
香港政府拆九龍城墟市村道，連同衙前塱，化成九龍城市區。起咗好多街，東面以西貢道爲界，西面以嘉林邊道爲限。南面係英皇子道，卽今太子道，北面係賈柄達道。區內街名，全以呢帶村名而名。政府想搬走寨城內人，騰空建市區。但因爲主權問題，同中國政局不穏，反反覆覆，並唔成功。
喺香港日治時期，日軍擴展啟德機場，移平原機場側邊嘅地方，並建新明渠，九龍城亦不倖免。啟德濱三角地移平，折走西貢道，西貢道到龍城道，卽今啟德道，條條街南面都拆，沙埔道、石鼓壟道縮短，最近西貢道嘅隔坑村道，同西貢道一樣，從此消失。龍津碼頭沒於填地之下。九龍寨城牆，拆咗來填海。

交通
九龍城交通要道有太子道同界限街。
連接港鐵宋皇臺站。

住居
區內以唐人爲主，泰人亦有唔少。區內有依泰人習俗慶祝撥水節。
現時亦有南亞人士居住[未記出處或冇根據]。
九龍半島

九龍半島係香港市區一個向南嘅半島，三面俾維多利亞港包圍。原本半島大部份都係山嚟，不過經過百幾年填海，家下海邊全部係平地。半島以界限街為分界，即係根據由宋皇臺到深水埗同大角嘴半島交界拉一條直綫做分界。英國未得新界之前，呢處亦叫英屬九龍，以別於大清所有嘅九龍。

史
大清因為唔夠英國打，1860年就割咗九龍半島畀英國。因為咁，原本以山為界嘅九龍，就畀九龍半島呢條直綫分開做兩部份，北面係大清嘅九龍，以九龍砦城為中心；南面成個九龍半島係英治九龍，英國就立法叫半島呢部份做九龍（Kowloon）。後尾1898年英國又趁法國租廣州灣，以安全為理由問大清租埋新界，咁九龍又可以合返埋一齊。新得嘅九龍部份，法律上就叫新九龍（New Kowloon）。不過無論九龍同新九龍，行政上都當係九龍市區，好少會分開來講。

地理
九龍半島，唔計填地，都係山來嘅。南面係尖沙嘴，個尖指向香港島。東南有紅磡灣，東面係九龍灣，西面就由尖沙嘴到旺角嘴就似一條較為直嘅海岸。未填之前，西北面大角嘴係一個同九龍半島平行嘅小半島。
九龍南綫

九龍南綫，之前叫南環綫、九龍南環綫，係喺香港九龍嘅屯馬綫延綫，由南昌站開始向南延伸，經過1990年代西九龍新填地，連接尖東站，黐埋東、西鐵綫嘅南面。條綫全長3.8公里，連埋新起嘅柯士甸站，有3個車站。
九龍南綫喺2005年開始起，2009年8月16號通車。延綫起好之後，搭西鐵綫就可以由屯門直接去到紅磡。紅磡站變咗做東鐵綫同西鐵綫嘅總站，尖沙咀支綫成為西鐵綫嘅一部分，通車後西鐵綫會開密啲車，多人嗰時由3分半鐘，改為3分鐘一班車，密咗15%。工程係由九廣鐵路公司規劃、批出合約同埋畀錢出嚟起，但因為兩鐵合併，呢條綫由香港鐵路有限公司負責睇住佢起同埋營運。

計劃
香港政府喺《鐵路發展策略2000》入面話起九龍南環線。2002年9月24號，香港特區政府邀請嗰時嘅九廣鐵路公司做南環線詳細規劃同設計。
2003年，以深水埗區南昌站為總站，九廣鐵路嘅西鐵（兩鐵合併之後叫做西鐵綫）正式通車。雖然話方便新界西北居民直達市區，但係南昌站始終唔係市區中心，利用市區邊緣做總站嘅做法，俾人認為係搞到西鐵通車之後客量比估計少得多嘅主因。嗰時有人認為，起九龍南綫對西鐵日後嘅發展好重要。
2004年3月26號，香港特區政府第一次將九龍南綫項目刊憲；對呢條線嘅修訂亦喺2005年1月7號刊憲。
香港特區政府喺2005年6月24號將批咗嘅九龍南綫方案刊憲，8月開始簽約，2006年開始起。
北極星

北極星（粵拼：bak1 gik6 sing1）係指最近北天極嘅恆星，亦係北半球睇到嘅極星。皆因歲差嘅開係，唔同時期嘅北極星都有唔同。當今嘅北極星係小熊座α星（勾陳一）。
北極熊

北極熊，又叫做白熊，係喺北極圈裏面土生土長嘅熊，亦係現存陸上最大型嘅食肉動物之一。佢係位於北極裏面食物鏈嘅最頂層。佢擁有極厚嘅脂肪同毛髮嚟保暖，外表雪白，喺雪地上係良好嘅保護色，但裏面皮膚其實係黑色嘅。而且佢可以喺陸上同海上捉嘢食，所以佢能夠喺北極呢種極嚴酷嘅氣候入面生存。

活動範圍
北極熊係一種圍繞極地生存嘅動物，佢哋嘅活動範圍主要響北冰洋附近，而最南嘅可以喺有浮冰出沒嘅地方搵到佢哋（現時可以搵到佢哋最南方嘅係加拿大嘅詹姆士灣）。而最北可以喺北緯88度發現佢哋，而且有證據指佢哋會橫越北極點。
佢哋嘅主要活動中心為︰
蘭格爾島同阿拉斯加西部
阿拉斯加北部
加拿大北極領地同其中嘅群島
格陵蘭
斯瓦爾巴-法蘭士約瑟蘭
西伯利亞中北部
溫室效應導致北極冰川融化，開始危及佢哋嘅生存，有分析顯示佢哋可能會喺21世紀絕種。呢個趨勢可以由佢哋活動範圍嘅最南端一路向北遷移睇得出，而家啲人亦冇任何計劃將佢哋移居至其他適合佢哋生存嘅環境，好似南極洲。

體型同體重
北極熊作為最大型嘅陸上食肉動物，佢擁有老虎兩倍嘅體積同獅子兩倍嘅重量，成年雄性北極熊大概重400至600公斤，最極端嘅甚至超過800公斤。成年嘅雌性北極熊嘅體積大概係雄性嘅一半，而重量就大概係200至300公斤。成年雄性北極熊大概高2.4至2.6米，而成年雌性北極熊就大概高1.9至2.1米。啱啱出世嘅北極熊大概只重600至700克。現存北極熊數量大概係16000至35000隻，其中大概60%活躍於加拿大。

亞種
普遍認為北極熊冇仍然生存嘅亞種。事實上因為北極熊同棕熊可以交配出可以繁殖後代嘅雜種，所以亦可以將北極熊視為棕熊嘅亞種。
北極熊嘅種類數仍然係統計緊，IUCN/SSC Polar Bear Specialist Group（PBSG）呢個國際性研究及管理北極熊事務嘅科學團隊大概確認咗20種唔同嘅北極熊種類，而其他科學家就大約確認咗6種唔同嘅北極熊種類，但冇任何仍然生存嘅亞種︰
楚克奇海，主要喺蘭格爾島同西阿拉斯加繁殖
波弗特海，主要喺北同埋西北阿拉斯加以及西北加拿大繁殖
加拿大北極領地同其中嘅群島
格陵蘭
斯瓦爾巴-法蘭士約瑟蘭
西伯利亞中部

毛髮同皮膚
北極熊嘅鼻同皮膚係黑色嘅，但係同毛嘅顏色好唔同。喺佢哋甩毛嗰陣，啲毛係白色，夏天嗰陣啲毛俾陽光氧化為黃色，有時重會顯示到綠色。佢哋啲毛嘅作用係為咗提供極佳嘅保護色同禦寒能力。好多人幻想啲北極熊打獵嗰陣會冚住黑色嘅鼻，驚俾獵物發現，但係到目前為止仍然未有科學家觀察到。不過，佢哋瞓覺嗰陣會冚住口同鼻，可能係為咗禦寒。腳掌嘅毛變得僵硬，亦係為咗防止身體熱量流失。
同其他喺北極生活嘅動物唔同，北極熊永遠唔會喺夏天甩外皮令身體變得較為陰暗。佢啲毛係透明同無上色嘅（就好似雲裏面嘅一滴水點）。啲毛之所以顯示係白色而唔係透明就好似當水點匯聚成雲後，雲都唔係透明呢個道理一樣。啲毛吸收咗紫外光，因此並唔會傳送光同熱到皮膚。但係，啲毛反而令佢哋會喺10 °C（50 °F）以上嘅地方變得過熱，亦因為咁，佢哋並唔可以喺紅外線下生存。
2005年7月，少數喺波菲特動物園嘅北極熊，外表因為藻類喺毛管上生長而變成綠色，而芝加哥當年嘅氣候極之悶熱。但係動物園嗰邊並無採任何行動，因為過去嘅經驗係藻類嘅生長對北極熊並無負面影響。動物園職員認為畀北極熊曝露喺氯氣或漂白劑之下對佢造成嘅傷害重大。2004年2月，兩隻喺新加坡動物園嘅北極熊外表亦因為咁變咗綠色。動物園發言人指咁係因為新加坡悶熱嘅天氣令藻類容易生長。受影響嘅北極熊俾過氧化氫沖洗後就回復返原來嘅顏色。呢種情況喺1979年夏天聖地牙哥動物園亦出現過，但嗰次係用鹽水來幫受影響嘅北極熊治療。

習性同嘢食
北極熊係熊科之中最鍾意食肉嘅動物，亦係同類動物之中最鍾意食魚嘅。佢哋主要食海豹，尤其係環斑海豹，不過佢哋亦會食任何能夠俾佢獵殺嘅動物，好似貝類、蟹、甚至白鯨。
北極熊游水好掂，佢哋通常可以喺離大陸幾里嘅地方出沒。咁可能係佢哋開始進化到喺海捕捉獵物嘅訊號，但最近有證據顯示出咁係因為溫室效造成冰川融化而令佢哋焗住噉做。佢哋喺陸上獵食嘅效率亦好高，咁係因為佢哋奔走速度奇高，甚至跑得快過人。
作為食好多魚嘅食肉動物，北極熊消化咗大量維他命A，並儲喺個肝度，以前人類經常因為唔知情而食咗北極熊嘅肝而導致中毒。雖然成日食好多肉，但佢哋亦會食腐肉，例如擱淺嘅鯨魚，此外亦會食蔬菜類，主要係生長喺晚夏嘅漿果同樹根。喺可預見嘅未來，佢哋亦有可能會發展出進食食物殘渣嘅能力，因為喺加拿大曼尼托巴·邱吉爾附近經常有北極熊翻倒垃圾筒揾嘢食，甚至有人見過佢哋食潤滑劑同埋車用潤滑油。
因為喺北極嘅水抑係就被冰封，抑係就太多鹽而唔適宜飲用。佢哋主要液體來源係獵物嘅血。然而，如果北極熊長時間唔夠嘢食，佢哋嘅新陳代謝會移向冬眠狀態，因為北極熊能夠有效咁由皮下脂肪提取能量同水，佢啲血亦可以容忍較高濃度嘅尿素、尿酸同埋肌酸酐，大部份動物如果係咁一早已經死咗。北極熊唔同其他熊，佢哋並唔會冬眠，因為佢哋已經適應咗寒冷天氣。
北極熊唔識捕食嘅包括海象同埋成年鯨魚：成年鯨魚體形太大，北極熊捉唔到；海象嘅長角連北極霸王北極熊都驚，海象有時重會攻擊北極熊。

繁殖
北極熊喺春天交配，雄性同埋雌性北極熊會短暫配對，目的只係為咗傳宗接代而唔係永久結合。雌性北極熊嘅懷孕期係240日，北極熊BB通常會喺早冬出世。北極熊一胎通常會有2隻，有啲一胎會有3隻，最高紀錄係一胎4隻。同其他熊屬嘅熊相似，啱啱出世嘅北極熊好細隻，大概長30厘米重700克，兼且佢哋出世嗰陣係無人幫手同埋合埋對眼。佢哋去到大概1個月大對眼至會打開，個半月大就識行，4至5個月大會斷奶。佢哋會同阿媽一齊打獵至10個月大。3至4歲就可以傳宗接代。成年北極熊可以活到30歲。北極熊唔會主動冬眠，而雌性北極熊唔會喺仔女重細嗰陣離開佢住嘅窿，佢哋會留喺個窿度以轉換佢體內儲存嘅皮下脂肪嚟分泌乳液餵BB同埋為自己提供所需營養。

種類進化史
人類認為浣熊類動物同熊類已經喺地球上生活咗3000萬年咁耐，而大概1300萬年前，眼鏡熊由其他熊類動物分離出來。而喺大概600萬年前，熊類大約分6種。而棕熊同埋北極熊就係喺大概200萬年前由同一祖先分離出嚟嘅兩個唔同種類，但佢哋會互相交配孕育出其他雜種。北極熊大概喺1萬至2萬年前至冇咗棕熊有嘅臼齒。

文化同埋娛樂
喺國際政治上成日用嚟代表俄羅斯（蘇聯）。
北極熊因為佢哋獨特嘅白色毛髮及繁殖地引嚟爭議及聞名。好多公司好似可口可樂及克隆代克用北極熊做商標，此外，電視劇Lost經常播放北極熊喺小島上活動嘅情況，雖然好多人相信佢哋喺節目出現同The Dharma Initiative有關。內瓦納公司，一間為兒童製作卡通片嘅製片公司，正係以北極熊作為佢哋嘅製作商標。

保育狀況
文獻記錄最早飼養北極熊嘅年份大約係公元前3世紀，托勒密二世可能喺埃及養過人類史上第一隻北極熊。美國第一隻北極熊係喺1859年被送到費城動物園，而德國亦喺1888年從馬戲團中得到。香港海洋公園發展藍圖其中一個項目亦係養北極熊。
北極群島

北極群島（英文：Arctic Archipelago）係北美洲北部嘅群島，由加拿大管。
北極燕鷗

北極燕鷗（學名：Sterna paradisaea）係一種雀，亦係鷗科燕鷗屬嘅一個品種，主要分佈北極地區。
北極狼

北極狼，又叫白狼，係犬科哺乳動物，屬灰狼嘅亞種，主要分佈響歐亞大陸北部，加拿大同格陵蘭島嘅北面。
北極果屬

北極果屬（學名：Arctous）係杜鵑花目杜鵑花科嘅一個屬。
北極潮什麼

《北極潮什麼》（英文：Hipster Tour - The Arctic）係香港無綫電視嘅遊埠節目，由梁芷珮做主持，亦係佢嘅「潮什麼系列」第14輯作品，喺香港時間2023年12月18號到12月27號逢禮拜一到三22:30到23:05喺翡翠台播。呢個節目會介紹北極圈（包括挪威、格陵蘭、加拿大）嘅新潮嘢。
北極狐

北極狐（學名：Alopex lagopus）屬於犬科嘅北極狐屬。別名藍狐或者白狐。北極狐額頭同面窄，嘴尖，耳圓，尾毛蓬鬆，尖端白色，身體略細過赤狐。北極狐嘅毛皮響國際毛皮市場上可以話係暢銷嘅高檔商品，因此北極狐成為人類爭相獵捕嘅對象。因為佢隻腳好似野兔腳，所以學名意思解作「有野兔腳的狐狸」之意。

主要特徵
北極狐毛皮嘅長又軟且厚，所以北極狐可忍受嚴寒。冬天毛色為白色，夏天就轉為灰黑色。北極狐能夠喺零下 50℃ 嘅冰原上生活。北極狐嘅腳板底上長咗長毛，所以可以響冰天雪地上行走，又唔滑。
雄性北極狐平均體長 55 厘米，尾長 31 厘米，體重 3.8 公斤；雌性 53 厘米，30 厘米，3.1公斤。肩高響 25-30 厘米之間。

飲食
北極狐嘅食物包括旅鼠、魚、鳥類同雀蛋、果實同北極兔，有時仲會漫游海岸捕捉貝類，但主餐多數係旅鼠。當北極狐聞到旅鼠窩嘅氣味或者聽到旅鼠窩裏面啲旅鼠尖叫時，佢就會迅速咁挖掘喺雪下面嘅旅鼠窩，當挖得差唔多時，北極狐會高高咁彈起，藉著跳起嘅力，用腳將旅鼠窩壓扁，然後將窩裏面嘅旅鼠一網打盡。喺極度肚餓嘅情況之下，白狐甚至會自相殘殺。

分佈同習性
北極狐分佈於北冰洋沿岸地帶同一啲島嶼上嘅苔原地帶。北極狐喜歡響丘陵地帶築巢，而北極狐嘅巢一般有幾個出入口。當遇到暴風雪時，北極狐可以呆喺竇裏面一連幾日唔出嚟。北極狐年年都為佢嘅巢穴進行一啲維修同擴展，以便長期居住。夏天，當食物多嘅時候，北極狐會將部分嘢食收埋響巢穴裏面。冬天，當巢穴中所儲存嘅食物消食晒嗰陣，白狐會跟蹤北極熊，揀食北極熊所食凈嘅冷飯菜渣。所以冬天時北極熊身後總會有 2 到 3 隻白狐靜雞雞跟蹤。但當北極熊非常肚餓時，佢亦都會攻擊北極狐。
近年，因為氣候暖化，原產溫帶嘅赤狐亦都開始「北上」，因為身型較大，赤狐有能力殺死較細隻嘅北極狐。

繁殖動向
響香港，香港濕地公園現時有北極狐模型，而香港海洋公園響2007年亦有北極狐嘅活體展覽。
維基同享有多媒體嘅嘢： 北極狐
北極門國家公園暨保護區

北極門國家公園暨保護區係美國阿拉斯加一個國家公園，1980年成立，面積有34,287平方公里。
井上遙乃

井上遙乃 ，係日本嘅一個女藝人同埋配音員。
井上美紀

井上美紀 ，係日本嘅一個女藝人同埋配音員。
井上裕大

井上裕大（1989年5月30號—）係日本足球員，司職中場，效力町田澤維亞。
井上秀人

井上秀人（1982年6月27號—）係日本足球員，司職中場，效力過愛媛FC。
井上翔太

井上翔太（1989年4月24號—）係日本足球員，司職中場，效力北九州向日葵。
井上雄幾

井上雄幾（1977年10月31號—）係日本足球員，司職後衞，效力過橫濱飛翼，市原JEF聯，佐川急便東京，山形山神，甲府風林，栃木SC，秋田藍閃電，及図南SC前橋。
井上雄貴

井上雄貴 ，係日本嘅一個男配音員。

配音作品一覽
呢個表唔完整，歡迎加料。
井上穗乃花

井上穗乃花 ，係日本嘅一個女藝人同埋配音員。
井上苑子

井上苑子 ，係日本嘅一個女演員。

拍過嘅作品一覽
呢個表唔完整，歡迎加料。
名媛望族

《名媛望族》（英文：Silver Spoon，Sterling Shackles）係無綫電視民初電視劇，由劉松仁、楊怡、陳玉蓮、馬國明、吳卓羲、江美儀、王浩信、韓馬利及朱晨麗主演，全劇40集，監製係莊偉建。本劇係無綫電視45周年台慶劇，2012年10月22號至12月14號喺翡翠台首播。
劇情以1920年代華洋匯聚嘅香港為背景，講個大律師有幾個老婆，幾個仔女，幾房人，家變式大家庭鬥餐死故仔。齣劇更加令女主角楊怡以「康子君／賽鳳凰」一角攞到2012年萬千星輝頒獎典禮最佳女主角。
名店城

名店城（The Palace Mall）係香港九龍尖沙嘴舊時一間商場，喺梳士巴利道20號，1997年起好，2014年開始重建，2019年起好，做咗K11人文購物藝術館（K11 MUSEA）嘅其中一部份。發展商係新世界發展。
名次

名次係一個列舉項目嘅方法，佢係用某個特定嘅準則，去將一喳嘢或者人用序數嚟排列，通常係用「第1」、「第2」、「第3」，一路咁排落去，用嚟比較佢哋。

其他叫法
頭嗰四名好多時會分別被稱為冠軍、亞軍、季軍、殿軍。最後嗰個好多時都畀人叫做包尾或者「la-屎」（英文「last」嘅譯音）。所以由尾數上來，順住來，就叫包尾、尾二（讀「may倚」）、尾三、尾四，如此類推。
另外，第2名嗰個有時會畀人形容為「屈居亞軍」或者「阿二」；而第4嗰個有時會叫「梗頸四」。

幾時會用
名次呢家嘢成日都會用到，因為啲人好多時都會攞啲嘢或者人嚟比較，以下呢啲係一啲常見嘅例子：
比賽或者遊戲
好多比賽或遊戲喺完咗之後都會有獎品送畀一啲比較勁嘅參賽者，經過一輪畀分或者評審之後，啲參賽者就會畀人排咗名次，咁就可以決定邊個贏，邊個輸。
有時個名次未必係用嚟直接決定邊個贏，而係決定邊個可以入圍，或者掉翻轉嚟講，就係決定邊個出局，例如喺FIFA世界盃入面，喺分組賽嘅階段就係睇每隊嘅得分嚟決定邊隊有（冇）得留低。
有啲時候，個名次喺比賽過程入面只係用嚟參考，要去到某一個位個名次先至有意義。例如好多人玩鋤大D嗰陣，會一路記低每個人嘅失分，到有人輸到某個數（即係包尾嗰個），嗰個人先至為之輸咗。
學校嘅成績
啲學校喺一個學期或者學年完咗之後都會睇番啲學生嘅成績嚟排名次，而好多學生嘅家長都會好緊張自己個仔女全班或全級排第幾名。好多時，考得最叻嗰喳人會得到學校頒發嘅獎品或者獎金。
老細評估員工
好多時，啲老細會睇番每個員工嘅表現，嚟決定邊個有得升職、加人工或者畀人炒魷魚，呢樣嘢有時就係靠比較 / 排名次嚟決定。
資料統計
統計得嚟嘅名次未必有特定用途，但呢樣嘢都經常會有人做，用嚟畀有需要嘅人參考，例如全球國家面積一覽表，邊個行星大啲，都好常見。

排名嘅準則
個準則喺唔同嘅情況下會有好大分別，例如比賽嗰陣，好多時會用數字嚟睇得分，從而決定名次；喺公司入面，可能係靠個老細自己主觀嘅評估。
就係因為啲準則可以咁唔同，啲人喺唔同嘅場合會採取唔同嘅策略，先至可以令到自己「贏」到其他人。